**ΟΔΗΓΙΕΣ ΓΙΑ ΤΗ ΣΥΜΜΕΤΟΧΗ ΣΤΟ ΠΡΟΓΡΑΜΜΑ ERASMUS+**

**ΚΙΝΗΤΙΚΟΤΗΤΑ ΓΙΑ ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ & ΑΠΟΦΟΙΤΩΝ:**

Εφόσον ο υποψήφιος φοιτητής επιθυμεί να συμμετέχει στο πρόγραμμα Erasmus+ για πρακτική άσκηση σε κάποιον οργανισμό/επιχείρηση **και *έχει βρει*** *το φορέα υποδοχής του* σε μια από τις επιλέξιμες χώρες πρέπει να υποβάλλει στο Πανεπιστήμιο Πειραιώς τα παρακάτω έγγραφα.

**Υπενθυμίζουμε ότι στην περίπτωση που ο φοιτητής επιθυμεί να μετακινηθεί για πρακτική άσκηση ως απόφοιτος θα πρέπει να κάνει την αίτησή του όντας ακόμη ενεργός φοιτητής.**

**ΣΤΑΔΙΟ Ι:**

|  |
| --- |
| **Πριν τη μετακίνηση:** **Έγγραφα που πρέπει να προσκομίσει ο φοιτητής στη Γραμματεία του Τμήματός του** * **Αίτηση εκδήλωσης ενδιαφέροντος** υποψηφίου φοιτητή/φοιτήτριας για πρακτική άσκηση ERASMUS+

Η συγκεκριμένη αίτηση διατίθεται από τη Γραμματεία του Τμήματος του υποψηφίου.  * **Πιστοποιητικό Αναλυτικής Βαθμολογίας** από τη Γραμματεία του Τμήματος όπου ανήκουν

 * **Σύντομο Bιογραφικό Σημείωμα**

* **Αντίγραφα Πιστοποιητικών Γλωσσικής Επάρκειας**

 * **Βεβαίωση Αποδοχής από το Φορέα Υποδοχής (Letter of Acceptance)** Έχει αναρτηθεί στην ιστοσελίδα του Τμήματος Διεθνών & Δημοσίων Σχέσεων του Πανεπιστημίου Πειραιώς ένα υπόδειγμα του letter of acceptance (for
 |
| students ή for graduates) αλλά σαφώς και ο οργανισμός/επιχείρηση υποδοχής μπορεί να διαθέτει δικό του πρότυπο και ο φοιτητής να προσκομίσει αυτή τη βεβαίωση αποδοχής.  Πρέπει να αναφέρονται: \*τα πλήρη στοιχεία του Φορέα Κατάρτισης (λογότυπο, διεύθυνση κ.λπ.), τα στοιχεία του ατόμου που θα εποπτεύει την πρακτική άσκηση του φοιτητή-δικαιούχου (όνομα, ιδιότητα, τηλ., e-mail κ.λπ.), \*το ακριβές χρονικό διάστημα απασχόλησης \*μικρή αναφορά στα καθήκοντα του εκπαιδευόμενου ώστε να διαπιστώνεται η σχέση του αντικειμένου των σπουδών με την απασχόληση.  \*Θα πρέπει ακόμη να αναφέρεται ότι η αποδοχή της πρακτικής άσκησης γίνεται στο πλαίσιο του προγράμματος Erasmus+ Placement και να είναι **υπογεγραμμένη** και **σφραγισμένη** από τον υπεύθυνο του φορέα υποδοχής.   **Υπεύθυνη δήλωση του ν.1599/86** όπου ο φοιτητής θα δηλώνει υπεύθυνα αν έχει μετακινηθεί στο παρελθόν με το πρόγραμμα Erasmus/LLP και για πόσους μήνες. Η υπεύθυνη δήλωση διατίθεται από τη Γραμματεία του Τμήματος του υποψηφίου.   |

Αφού ο φοιτητής καταθέσει όλα τα παραπάνω έγγραφα η αίτησή του πρέπει να πάρει έγκριση από τα όργανα που έχει ορίσει το Τμήμα (Τριμελής Επιτροπή Πρακτικής Άσκησης αποτελούμενη από μέλη ΔΕΠ του Τμήματος, Γενική Συνέλευση Τμήματος).

**Καμία μετακίνηση δεν αναγνωρίζεται/χρηματοδοτείται αν δεν έχει λάβει έγκριση ο υποψήφιος φοιτητής από το Τμήμα του.**

**Στη συνέχεια, η απόφαση αυτή γνωστοποιείται στο Τμήμα Διεθνών & Δημοσίων Σχέσεων και οι επιλεχθέντες φοιτητές πρέπει να υποβάλλουν τα παρακάτω έγγραφα.**

**ΣΤΑΔΙΟ ΙΙ:**

|  |
| --- |
| **Πριν την αναχώρηση:** **Έγγραφα που πρέπει να προσκομίσει ο φοιτητής στο Τμήμα Διεθνών & Δημοσίων Σχέσεων** * **Learning Agreement for Traineeships,** πλήρως συμπληρωμένο, υπογεγραμμένο από το φοιτητή, τον Erasmus ακαδημαϊκό υπεύθυνο του Τμήματός του και από τον υπεύθυνο του στο φορέα υποδοχής.
* Είναι απαραίτητο το έγγραφο να φέρει τη σφραγίδα του φορέα υποδοχής και του ιδρύματος αποστολή

 Το συγκεκριμένο έντυπο έχει αναρτηθεί στην ιστοσελίδα του Τμήματος Διεθνών & Δημοσίων Σχέσεων του Πανεπιστημίου Πειραιώς και είναι ξεχωριστό για κάθε Τμήμα.  * **Σύμβαση Επιχορήγησης Erasmus+ για Πρακτική Άσκηση**

Το συγκεκριμένο έγγραφο έχει αναρτηθεί στην ιστοσελίδα του Τμήματος Διεθνών & Δημοσίων Σχέσεων του Πανεπιστημίου Πειραιώς. Πρέπει να προσκομίσετε τρία (3) αντίγραφα με πρωτότυπη υπογραφή και ολογράφως το ονομ/μο σας και στα τρία. Περισσότερες πληροφορίες για τη συμπλήρωσή της θα βρείτε στο «υπόδειγμα συμπλήρωσης σύμβασης επιχορήγησης» που έχει αναρτηθεί στην ιστοσελίδα του Τμήματος Διεθνών & Δημοσίων Σχέσεων του Πανεπιστημίου Πειραιώς.  * **Φωτοαντίγραφο ασφαλιστηρίου συμβολαίου** με κάλυψη για αστική ευθύνη έναντι τρίτων και ασφάλειας ατυχήματος κατά την εργασία

Οι δύο αυτές ασφαλιστικές καλύψεις είναι υποχρεωτικές, γίνονται ιδιωτικά και επιβαρύνουν οικονομικά τον ενδιαφερόμενο φοιτητή.  Η εμπειρία μας έχει δείξει ότι σε κάποιες περιπτώσεις τις παραπάνω ασφάλειες μπορεί να τις καλύπτει και ο οργανισμός/επιχείρηση υποδοχής σας. Επιπλέον πληροφορίες δίνονται από το Γραφείο Διεθνών Σχέσεων. * **Φωτοαντίγραφο Ευρωπαϊκής Κάρτας Ασφάλισης Ασθενείας (ΕΚΑΑ)** σε ισχύ Η κάρτα αυτή παρέχεται από το Ταμείο στο οποίο είναι ασφαλισμένος ο φοιτητής. Στην περίπτωση που φοιτητής δεν είναι ασφαλισμένος σε κάποιο ταμείο ή δε μπορεί να εκδώσει την κάρτα αυτή στο Ταμείο του, έχει τη δυνατότητα να ασφαλιστεί στο Πανεπιστήμιο.

Ενώ στην περίπτωση που ένα άτομο θα μετακινηθεί με την ιδιότητα του αποφοίτου και δεν μπορεί να εκδώσει την ΕΚΑΑ, θα πρέπει απαραιτήτως να ασφαλιστεί ιδιωτικά και για ζητήματα υγείας.  |

|  |
| --- |
| * **Φωτοαντίγραφο της πρώτης σελίδας βιβλιαρίου τραπεζικού λογαριασμού ή κάποιου τραπεζικού εγγράφου** όπου φοιτητής εμφανίζεται

(συν)δικαιούχος στο λογαριασμό που μας δηλώνει * **Φωτοαντίγραφο αστυνομικής ταυτότητας (ή διαβατηρίου)**

   ----------------------------------------------------------------------------------------------  **Τέλος, θα πρέπει να αποσταλούν ηλεκτρονικά στις διευθύνσεις:** **publ@unipi.gr** **και** **outgoing-erasmus@unipi.gr** **με την ένδειξη:****«Εντολή Πληρωμής & Άνοιγμα Προμηθευτή\_(ονοματεπώνυμο)» τα παρακάτω έγγραφα:** * **Άνοιγμα Προμηθευτή**

* **Εντολή Πληρωμής για πρακτική άσκηση**

 Τα συγκεκριμένα έγγραφα έχουν αναρτηθεί στην ιστοσελίδα του Τμήματος Διεθνών & Δημοσίων Σχέσεων και πρέπει να αποσταλούν ΜΟΝΟ **ηλεκτρονικά** στις παραπάνω διευθύνσεις και σύμφωνα με τις οδηγίες συμπλήρωσής τους που έχουν αναρτηθεί στην ιστοσελίδα μας.      **\*\*Σύμφωνα με το πρόγραμμα Erasmus+, oι φοιτητές που θα μετακινηθούν για πρακτική άσκηση, υποχρεούνται να παρακολουθήσουν διαδικτυακά μαθήματα γλωσσικής προετοιμασίας (online linguistic courses) με σκοπό τη βελτίωση των γλωσσικών δεξιοτήτων τους.** **Η διαδικτυακή γλωσσική υποστήριξη είναι διαθέσιμη για τις ακόλουθες έξι γλώσσες:** **Γερμανικά(DE),Αγγλικά(EN),Ισπανικά(ES),Γαλλικά(FR),Ιταλικά(IT),Ολλανδικά (NL).** Για περισσότερες πληροφορίες, θα πρέπει να επικοινωνήσετε με το Τμήμα Διεθνών & Δημοσίων Σχέσεων.  |

**ΣΤΑΔΙΟ ΙΙΙ:**

|  |
| --- |
| **Μετά τη μετακίνηση:** **Έγγραφα που πρέπει να προσκομίσει ο φοιτητής/απόφοιτος στο ίδρυμα αποστολής (Πανεπιστήμιο Πειραιώς) στο Τμήμα Διεθνών Σχέσεων κατά την επιστροφή του.**   **Learning Agreement for Traineeships (Training Agreement)** * **During Mobility (εάν υπήρξαν αλλαγές)**
* **After Mobility**

Tα παραπάνω έγγραφα έχουν αναρτηθεί στην ιστοσελίδα του Τμήματος Διεθνών & Δημοσίων Σχέσεων του Πανεπιστημίου Πειραιώς και πρέπει οπωσδήποτε να φέρουν **Υπογραφή & Σφραγίδα** από το φορέα υποδοχής. **Προσοχή: Οι ημερομηνίες που θα αναγράφονται στο έγγραφο After Mobility θα πρέπει να είναι οι ίδιες με αυτές που αναγράφονται στη** **σύμβαση επιχορήγησης που υπογράφτηκε μεταξύ του φοιτητή/αποφοίτου και του Πανεπιστημίου Πειραιώς. Στην περίπτωση παράτασης της περιόδου μετακίνησης του φοιτητή/αποφοίτου θα πρέπει να αναγράφονται οι ημερομηνίες που έχουν συμφωνηθεί.**  * **Arrival Certificate**

Έχει αναρτηθεί στην ιστοσελίδα του Τμήματος Διεθνών & Δημοσίων Σχέσεων του Πανεπιστημίου Πειραιώς.  * **Departure Certificate**

 Έχει αναρτηθεί στην ιστοσελίδα του Τμήματος Διεθνών & Δημοσίων Σχέσεων του Πανεπιστημίου Πειραιώς.  * **Έκθεση αξιολόγησης του ασκούμενου φοιτητή/αποφοίτου από τον επόπτη του στο φορέα υποδοχής (internship report)**

Ενδεικτικά το συγκεκριμένο έγγραφο μπορεί μας ενημερώνει για τα καθήκοντα του ασκούμενου φοιτητή, τη συμβολή του στις εργασίες του οργανισμού/εταιρείας, τις επιδόσεις του φοιτητή/αποφοίτου, στοιχεία για τη γενικότερη αξιολόγηση της εμπειρίας του ασκούμενου, προβλήματα που τυχόν προκλήθηκαν και άλλα. Δεν υπάρχει κάποιο επίσημο έγγραφο από το Πανεπιστήμιο Πειραιώς ή από την Ευρωπαϊκή Ένωση. Για το συγκεκριμένο έγγραφο ο φοιτητής/απόφοιτος μπορεί να συμβουλευτεί δείγματα που υπάρχουν στο διαδίκτυο.  |
|   **Έκθεση Πρακτικής Άσκησης** Η συγκεκριμένη έκθεση θα τους αποστέλλεται ηλεκτρονικά από την Commission και θα πρέπει όλοι ανεξαρτήτως να τη συμπληρώσουν και να την υποβάλλουν σύμφωνα με τις οδηγίες του ηλεκτρονικού μηνύματος που θα λάβουν. Σημαντικό είναι οι φοιτητές να αποστείλουν στα email: **publ@unipi.gr** και **outgoing-erasmus@unipi.gr**με την ένδειξη: «Erasmus+ Έκθεση Πρακτικής Άσκησης\_(ονοματεπώνυμο)» το έγγραφο που τους επιτρέπεται να αποθηκεύσουν κατά την υποβολή της ή να τυπώσουν οι ίδιοι την έκθεση αυτή και να μας την προσκομίσουν, ώστε να μας γνωστοποιήσουν ότι την υπέβαλλαν επιτυχώς.  |